משרד החקלאות ופיתוח הכפר . ניהול ענף הדיג - ממצאי מעקב - משרד החקלאות ופיתוח הכפר לדעת משרד מבקר המדינה, ראוי שמשרד החקלאות ישלים צעדים אלה, ואף ישקול לערוך מחקרים גם בתחום אוכלוסיות הדגים שאינם חיים במים רדודים, בייחוד כאשר חלק ממינים אלה עשויים להימצא בסכנת הכחדה. ראוי גם שהמשרד ימשיך לפעול להשלמת הסקר על הדגה במים רדודים בהקדם. משרד מבקר המדינה מעיר כי על מנהל אגף הדיג ועל מנהל יחידת האכיפה להקפיד ולקיים פעולות ל אכיפתן של תקנות שאינן נאכפות שנועדו להבטיח הגנה על קיימות הדגה והמשך התפתחותה הטבעית ככל שניתן. יש להשלים לאלתר תכנית עבודה מפורטת, מתוכננת ויזומה הכוללת יעדים מוגדרים לאכיפת פקודת הדיג, ובכלל זה תקנות שאינן נאכפות כיום. במעקב לא נמצאה פעילות מתוכננת ויזומה לאכיפתה וצמצומה של פעילות כלי השיט הפועלים ללא רישיון דיג. נמצא כי האכיפה בנושא הצי הבלתי מורשה לדיג אינה מנוהלת על סמך תכנית סדורה. כמו כן, יחידת האכיפה אינה מתעדת ומרכזת דוחות ביצוע שוטפים ומסכמים בתחום זה. במצב דברים זה נושאת האכיפה בתחום זה אופי של פעולה אקראית ובלתי סדורה. במעקב הועלה כי הסדרת בדיקת שלל הדיג עדיין לא הושלמה. להלן פרטים הממחישים את החשיבות שבהשלמת הסדרת הנושא בהקדם: .משרד מבקר המדינה מציין לטובה את הגידול בהיקף עבודת הבקרה שהשו"ט עושים בתחום זה. לדעת משרד מבקר המדינה, יש חשיבות לקיים תהליכי פיקוח ובקרה בכל חוות הגידול ובתי המיון והאריזה ולחזור ולקיימם על פי תכנית סדורה ובאופן עתי. במעקב נמצא כי בשנים האחרונות החל משרד החקלאות להשקיע משאבים בעריכת מחקרים בכינרת, בעיקר בנושאים הקשורים בדג אמנון הגליל. אולם, אף שחלף זמן רב ממועד החלטתה של ועדת האכלוס בשנת 2009 , טרם נערך סקר מחקרי ייעודי מתקדם לזיהוי הד ינמיקה של מיני הדגים השונים בגוף המים, והסקר על הדגה במים רדודים הנעשֶה מסוף שנת 2014 עדיין לא הושלם. .משרד מבקר המדינה מעיר למנהל יחידת האכיפה מר רואי קליגר כי עליו לפעול להסדרתן ולביסוסן של פעולות היחידה בתחום הכשרת הפקחים; על משרד החקלאות לקבוע לאלתר סל הכשרות מחייב לפקחים האוכפים את פקודת הדיג בפועל, ועל יחידת האכיפה לנהל באופן סדור את המידע בנוגע להכשרה שעבר כל פקח. נמצא כי בתקופת המעקב עד אוגוסט 2015 בתחום האכיפה הימית רק סירת הגומי החצי קשיחה נותרה פעילה, והיא הופעלה לסירוגין בכינרת ובים התיכון. משרד מבקר המדינה מעיר למשרד החקלאות כי עליו להבטיח כי הסירות לצורכי האכיפה עליהן דיווח בתשובתו יופעלו על פי תכנית עבודה מפורטת שתכלול בין היתר יעדים כמותיים לקיום משימות אכיפה. כמו כן, על מנהל יחידת האכיפה להקפיד ולרכז את כל נתוני הביצוע של היחידה בתחום האכיפה ולמסור, במידת השקיפות הראויה, לממונים ולגורמי הבקרה והביקורת מידע מלא על יישום תכנית העבודה שלה ועל פעילותה. .משרד מבקר המדינה מעיר למשרד החקלאות שעל פי תשובתו רק באוגוסט 2015 , כחמש שנים לאחר הדיווח של המשרד בדבר הקצאת תקציב לרכישת סירת פיקוח קשיחה ומתקדמת, התקשר המשרד עם ספק שירות י תובלה ימית לצורך הפעלת פקחי יחידת האכיפה בים התיכון. באמצעים שהיו בידי המשרד במהלך השנים האלה לא ניתן היה לקיים פיקוח ממשי ואפקטיבי על גזרות באורך של מאות קילומטרים ועל אלפי קילומטרים מרובעים של שטחי מים בשלוש הגזרות - הכינרת, הים התיכון ומפרץ אילת. על כן, על פניה הודעת משרד החקלאות על עיבוי מערך האכיפה הימית היא הודעה הנראית כשינוי לטובה ממצב המבטא חסר יסודי ומשמעותי. עם זאת, המשרד לא מסר למשרד מבקר המדינה את מסמכי ההתקשרות עם הספק וגם לא פירוט כלשהו של תכנית עבודה ליישום מתכונת האכיפה באמצעות מערך סירות האכיפה האמור. משרד החקלאות אף לא מסר פרטים בעניין תוצאות ביניים, הנוגעות להגברת אפקטיביות האכיפה, מאז החלה הפעלתו של מערך הסירות על פי דיווחו. משרד מבקר המדינה מעיר כי על מנהל יחידת האכיפה, בסיועו של מנהל אגף הדיג, להשלים לאלתר הכנת תכנית עבודה מפורטת כאמור. המעקב העלה כי בשנת 2014 הייתה סירת הגומיהחצי קשיחה פעילה במשך שבועיים וחצי בלבד מתוך החודשיים שנדרשו לצורך אכיפה מוגברת של סגירת שמורת הבטיחה. בשנת 2015 , בתחילת התקופה שבה השמורה נסגרה בפני דייגים, הייתה סירת הגומי החצי קשיחה מקולקלת במשך כחודש. נוסף לכך, במהלך המעקב עלה כי בחודשים ינואר-יולי 2015 נעשתה אכיפה ימית באמצעות סירה בים התיכון שלוש פעמים בלבד. כאמור, במעקב לא אותרו באגף הדיג וביחידת האכיפה מסמכים המאפשרים בחינה סדורה של פעילות הסירה במהלך השנים האחרונות. . ,זאת ועוד, מנהל יחידת האכיפה, מר רואי קליגרלא מסר למשרד מבקר המדינה מידע על היקף משמרות הפקחים לצורך אכיפת פקודת הדיג. במצב דברים כזה, לא היה ידוע באיזו מידה נאכפ ה הפקודה הלכה למעשה. .נמצא כי לאחר העברת הפקחים ליחידת האכיפה בשנת 2012 נרשם גידול במספר התיקים שעברו לטיפולה של הלשכה המשפטית במשרד החקלאות בנושא רישיונות הדיג בשנת 2013 , אך בשנה שלאחר מכן שוב הצטמצם מספר התיקים גם בנושא זה. בתחום תפיסת דייגים המשתמשים בשיטות דיג האסורות עליהם חל שיפור ניכר שנותר קבוע. אשר למספר האירועים הכולל שיחידת האכיפה טיפלה בהם, לעומת הנתונים לתקופה ינואר-מאי 2010 שנבחנו בביקורת הקודמת עלה מהנתונים לתקופה ינואר- אוגוסט 2015 שעליהם דיווחה יחידת האכיפה כי לא חל כל שינוי ממשי בהיקפה של פעילות האכיפה; במועדים שנבדקו בשנים 2010 ו-2015 עמד ממוצע האירועים שיחידת האכיפה טיפלה בהם על כ-13 .אירועים בחודש מנהל יחידת האכיפה לא מסר למשרד מבקר המדינה את פירוט ההכשרות המחייבות את העוסקים בתחום אכיפתן של הוראות פקודת הדיג. כמו כן, היחידה לא המציאה למשרד מבקר המדינה את פירוט ההכשרות שעבר כל פקח, לרבות מועדן, נושאיהן והסילבוס שלהן. .עוד עולה מאיתור התיקים המשפטיים כי בניגוד לדיווחו האמור של מנהל יחידת האכיפה, משנת 2013 כלל לאנפתחו תיקים משפטיים לפי הגדרת סעיפי אישום בגין הפרת תקנות ב עבירות שעניינן חריגה מגודל דג מינימלי מותר, ובשנים קודמות נפתחו במידה אפסית. בעבירות על תקנות הדיג בנושא ייבוא דגים כמעט שלא נפתחו תיקים בשש השנים האחרונות. כמו כן עלה כי, בהפרת תקנות הדיג בנושא תקנות גודל העין המינימלי המותר ברשתות דיג כלל לא נפתחו תיקים בשלוש השנים האחרונות , גם לא בשנת 2015. לדעת משרד מבקר המדינה, נתוני האכיפה הכוללים אינם מלמדים על שינוי ממשי בהיקף פעילות האכיפ ה בתחום הדיג, גם לאחר העברת סמכויות האכיפה בתחום זה ליחידת האכיפה במשרד החקלאות. לדעת משרד מבקר המדינה, לנוכח העובדה שרק מקרים מעטים של עבירות בתחום ייבוא דגים הגיעו לטיפולה של הלשכה המשפטית במשרד החקלאות, ראוי שאגף הדיג והלשכה המשפטית יבחנו במשותף אם נתוני הפעילות בתחום זה מניבים את תוצאות האכיפה הנדרשות. .משרד החקלאות מופקד על תחום הדיג במדינת ישראל ועל אכיפת ההסדרים שנקבעו בדין. הדגה מהים היא משאב לאומי מתחדש שיש לשמור עליו ולפעול להתפתחותו המתמדת. נוסף להיותה מקור מזון מהטבע, מצבה של הדגה מלמד גם על בריאותו האקולוגית של הים. ממצאי המעקב מלמדים על תופעה חמורה; ליקויים רבים שעלו ב ביקורת הקודמת טרם תוקנו. יתרה מזאת, מידע מפורט בכמה נושאים שמשרד מבקר המדינה ביקש לקבל מיחידת האכיפה לצורך ניהול המעקב לא נמסר לו. לנוכח רגישות תחום הדגה בנוגע לבריאות הציבור ולהגנת הסביבה קיימת חשיבות יתרה לשמירה על סטנדרטים מקצועיים גבוהים בתחום האכיפה של הסדרי הדיג ולבחינה מתמדת של הצורך לעדכן ולרענן את ההסדרים הקיימים ולבצע פעילות פיקוח ואכיפה סדירה ומקיפה. משרד מבקר המדינה רואה בחומרה יתרה את העובדה כי ליקויים רבים לא תוקנו. על משרד החקלאות להשלים ללא דיחוי את תהליך קבלת ההחלטות הנוגע לתיקון הליקויים וליישום ההמלצות שהעלו דוחות אלה. משרד מבקר המדינה מעיר למשרד החקלאות כי בהיעדר פיקוח וטרינרי מוסדר ועקבי על שלל הדיג קיים מצב המעלה חשש לבריאות הציבור. לפיכך, על השו"ט לפעול לאלתר כדי לממש את סמכויות הפיקוח שהושמו בידם, ואם יידרש הדבר על משרד החקלאות לפעול להסדרת סמכויות נוספות בדגש על איסור דיג באזור מזוהם ואכיפתו בפועל ועל בדיקתו של השלל שמביאים הדייגים מהים. במעקב נמצא כי הליקוי תוקן . ביולי 2014 מונה בשו"ט וטרינר ראשי למחלות דגים ותפקידו לרכז את נושא מניעת ההפצה של מחלות דגים13. ממצאי המעקב מלמדים כי בניגוד להחלטות קודמות של משרד החקלאות ולהמלצת משרד מבקר המדינה בביקורת הקודמת לא קטן צי הדיג המורשה. מספרן של ספינות המכמורת המורשות פחת במעט מאז הביקורת הקודמת, אך עיקר הפעילות המסחרית הנעשית באמצעות ספינות המכמורת הגדולות נותר בעינו בעשור האחרון. .במעקב נמצא שהעברת הפיקוח לידיה של יחידת האכיפה לא הביאה לידי שינוי ממשי בהיקפיה של אכיפת פקודת הדיג. לצורך השלמת בחינת הפעילות לפרטיה, משרד מבקר המדינה נתקל בקשיים בקבלת מידע מפורט ומסמכים על פעילותה של יחידת האכיפה. לדעת משרד מבקר המדינה נדרשות פעולות נוספות מצדו של משרד החקלאות לטיפול יסודי בכל הקשור ל פיקוח ולאכיפה בתחומי הדיג באמצעות יחידת האכיפה שקיבלה את האחריות לכך בשנת 2012 . על משרד החקלאות לפעול באופן שיטתי ומתוך תכנון מפורט מראש לצורך אכיפה סדירה של תקנות הדיג שאינן נאכפות במידה מספיקה. בנושא זה מוצע כי המשרד ישקול בין השאר גם את האפשרות לכלול בפעילות האכיפה ביקורות במעגנות כדי לתפוס סירות, ציוד ושלל דיג בלתי חוקי. ,לנוכח חלוף הזמן, ולנוכח הערותיו בביקורת הקודמת בתחום זהמשרד מבקר המדינה שב ומעיר למשרד החקלאות כי עליו לפעול לזירוז הליך התקנת התקנות ולהשלימו בהקדם האפשרי.
המסמך כלל כמה דרישות מינימום לאכיפה וכמה הנחיות כלליות בלבד; למשל, אזכור סיור שבועי לילי אחד בכינרת ושישה סיורים ימיים בחודש בגזרות השונות של הים התיכון, לרבות דרישה לקבלת דיווח חודשי מרוכז הכולל "ריכוז פעולות פיקוח ואכיפה" . המסמך לא כלל הסדרה מפורטת בנושאים כגון יעדי ביצוע מדידים לשיפור האכיפה הקיימת ולאכיפת תקנות שלא נאכפו, דגשים מקצועיים להכשרת פקחי היחידה לפעילות בתחום הדיג, מתכונת מפורטת לדיווח על פעילות היחידה ועמידה ביעדיה בתחום הדיג. המעקב העלה כי לא נעשתה הסדרה של פעולות הדיווח שתעביר יחידת האכיפה לאגף הדיג. במעקב נמצא כי מנהל יחידת האכיפה לא דיווח לאגף הדיג באופן קבוע ושוטף על פעולות האכיפה של היחידה בתחום הדיג ועל תוצאותיהן. בספטמבר 2015 , במהלך המעקבולאחר פניות לקבלת דיווחים שהועברו, הכינה יחידת האכיפה לאגף הדיג דיווח תקופתי עבור חודשים ינואר- אוגוסט 2015 .הדיווח כלל את רשימת אירועי הפיקוח וסיכם כ-106 אירועים שהתרחשו, וזאת ללא ציון תאריכים וללא התייחסות ליישום דרישות המינימום שהופיעו במסמך הדגשים וההנחיות לשנת 2015 שהעביר אליה אגף הדיג.